CELEX: C2005/330/21
Language: lt
Date: 2005-12-24 00:00:00
Title: Byla C-390/05 Europos Bendrijų Komisijos  2005 m. spalio 27 d.  pareikštas ieškinys Graikijos Respublikai

24.12.2005   
            
            
               LT
            
            
               Europos Sąjungos oficialusis leidinys
            
            
               C 330/11
            
         Europos Bendrijų Komisijos 2005 m. spalio 27 d. pareikštas ieškinys Graikijos Respublikai
   (Byla C-390/05)
   (2005/C 330/21)
   Proceso kalba: graikų
   2005 m. spalio 27 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos patarėjo teisės klausimais U. Wölker ir Teisės tarnybos nario M. Konstantinidis, nurodžiusių adresą dokumentams įteikti Liuksemburge, ieškinys Graikijos Respublikai.
   Ieškovė Teisingumo Teismo prašo:
   
               1)
            
            
               pripažinti, kad Graikijos Respublika neįvykdė įsipareigojimų pagal 2000 m. birželio 29 d. Europos Parlamento ir Tarybos reglamento (EB) Nr. 2037/2000 (1) dėl ozono sluoksnį ardančių medžiagų 16 straipsnio 5 ir 6 dalis ir 17 straipsnio 1 dalį;
            
         
               2)
            
            
               priteisti iš Graikijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė mano, kad Graikijos Respublika neįvykdė įsipareigojimų pagal 2000 m. birželio 29 d. Europos Parlamento ir Tarybos reglamento (EB) Nr. 2037/2000 dėl ozono sluoksnį ardančių medžiagų 16 straipsnio 5 dalį, nes nesiėmė priemonių nustatyti būtiniausius kvalifikacinius reikalavimus, keliamus darbuotojams, užtikrinantiems kontroliuojamų ozono sluoksnį ardančių medžiagų utilizavimą, recirkuliaciją, regeneraciją ir sunaikinimą.
   Ieškovė taip pat mano, kad Graikijos Respublika neįvykdė įsipareigojimų pagal minėto reglamento 16 straipsnio 6 dalį, nes Komisijai nepateikė, kaip ją įpareigoja ši nuostata, ataskaitos apie sistemas, sukurtas panaudotų kontroliuojamų medžiagų utilizavimui skatinti, įskaitant turimus pajėgumus ir utilizuotų, recirkuliuotų, regeneruotų ar sunaikintų panaudotų kontroliuojamų medžiagų kiekius.
   Galiausiai ieškovė kaltina Graikijos Respubliką pažeidus šio reglamento 17 straipsnio 1 dalį, motyvuodama tuo, kad ši savo nacionalinėje teritorijoje nesiėmė, kaip ją įpareigoja minėta nuostata, visų atsargumo priemonių, skirtų užtikrinti kasmetinį tikrinimą, ar nėra nuotėkio iš stacionarių įrengimų, kuriuose yra daugiau nei 3 kilogramai šaldymo skysčio.
   
      (1)  OL L 244, 2000 9 29, p. 1.